Stamnes kyrkje

Sjå òg Sandnessjøen kyrkje, som tidlegare het Stamnes kyrkje

Stamnes kyrkje står på Stamnes på nordsida ytst i Vikafjorden i Vaksdal kommune i Vestland fylke, og er ei langkyrkje frå 1861.

Kyrkja er teikna av Peter Høier Holtermann og er bygd i tre.

 Tidlegare kyrkjer på Stamnes 
Stamnes har vore kyrkjestad sidan mellomalderen. 
Det tidlegaste ein finn Stamnes-kyrkja nemnd i kjeldene er frå 1328. 
Mellomalderkyrkja var mest truleg ei stavkyrkje, og ho vart avløyst av ei tømmerkyrkje tidleg på 1600-talet.Norges Kirker: «Stamnes kyrkje - Bakgrunn» på nettstaden til Norsk institutt for kulturminneforsking 
Tømmerkyrkja stod til ho vart avløyst av den noverande kyrkja i 1861. 
Grunnen til at dei bygde ny kyrkje i 1861 var at 1600-talskyrkja var vorte for lita.

 Stamnes sokn 
Stamnes kyrkje er soknekyrkje i Stamnes sokn i Hardanger og Voss prosti. Stamnes sokn høyrde fram til og med 1868 til Haus prestegjeld i Nordhordland prosti. I 1869 vart Stamnes og Bruvik sokn skilde ut som Bruvik prestegjeld, som òg høyrde til Nordhordland prosti. I 1968 vart Vaksdal prestegjeld, som høyrde til Hardanger og Voss prosti, oppretta med sokna Stamnes, Dale, Eksingedalen og Vaksdal. Prestegjelda vart fasa ut frå Den norske kyrkja frå 2004.

 Kjelder 
 Norges Kirker: «Stamnes kyrkje» på nettstaden til Norsk institutt for kulturminneforsking

 Fotnotar 

 Bakgrunnsstoff 
 Om Stamnes sokn på nettstaden til Den norske kyrkja
 Kart frå 1979 som viser soknegrenser og kyrkjestader, på nettstaden til Universitetet i Bergen
 «Kirkebøker, Hordaland» på nettstaden til Arkivverket 
 Skanna kyrkjebøker frå Hordaland på nettstaden til Arkivverket
 Oversyn over gravminne i Vaksdal kommune på nettstaden disnorge.no



Kategori:Kyrkjer i Vaksdal
Kategori:Kyrkjer i Hardanger og Voss prosti
Kategori:Langkyrkjer i Bjørgvin
Kategori:Norske kyrkjer frå 1860-åra
Kategori:1861 i Noreg
Kategori:Peter Høier Holtermann
Kategori:Kulturminne i Vaksdal